স্লাভোলিয়ুব স্রনিচ
স্লাভোলিয়ুব স্রনিচ (সার্বীয়: Славољуб Срнић, ইংরেজি: Slavoljub Srnić; জন্ম: ১২ জানুয়ারি ১৯৯২) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০১৪ সালে, স্রনিচ সার্বিয়া অনূর্ধ্ব-২১ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।